Melinda Gebbie

**Melinda Gebbie** er en amerikansk tegneserietegner og forfatter, kjent for *[[Lost Girls]]*, en tegnserieroman i tre bind som hun skapte i samarbeid med forfatter (og nå ektefelle) Alan Moore, utgitt av Top Shelf. Gebbie var en del av den amerikanske undergrunnstegneseriene på slutten av 1970-tallet.

## Liv og karriere
Melinda Gebbie er født i San Francisco. Hun ble interessert i tegneseriemediet i 1973 da hun møtte forfatter og tegneserietegneren Lee Marrs ved forlagskonferanse. Gebbie var billedkunstner da hun bidro med sin første serie til undergrunnstegneserieheftet *Wimmen's Comix* #3, en kvinneantologi som ble utgitt av Last Gasp. Hun skrev og tegnet novelleserier for *Wimmen's Comix* og andre undergrunnstitler, inkludert *Tits & Clits*, *Wet Satin*, og *Anarchy Comics*. I 1977 fullførte hun sitt eget hefte, *Fresca Zizis*.

I 1984 flyttet hun til England for å arbeide på tegneserieutgaven av Raymond Briggs' *When the Wind Blows*. I kjølvannet av dette gjorde hun en rekke illustrasjonsjobber og fortsatte med å lage kortere serier som blant annet *Strip AIDS* og *Heartbreak Hotel*. I løpet av denne tiden var hun kortvarig involvert i en sedelighetsrettssak da det britiske undergrunnsforlaget Knockabout Comics ble rettsforfulgt av det britiske tollvesenet over importen av hva myndighetene mente var «pornografiske tegneserier», blant annet hennes eget hefte *Fresca Zizis*. Dommen ble at alle tegneseriene skulle bli konfiskert og brent. Det ble ulovlig å eie og oppbevare hennes hefte i Storbritannia, i motsetningen til for eksempel USA og Norge.

Tidlig på 1990-tallet begynte hun å samarbeide med Alan Moore på den lange serien *Lost Girls*, en grafisk fortelling om hvordan tre litterære kvinnelige figurer fra slutten av 1800- og begynnelsen av 1900-tallet: Alice fra *[[Alice i Eventyrland]]*, Dorothy Gale fra *[[Trollmannen fra Oz]]*, og Wendy Darling fra *[[Peter Pan]]*. Disse møtes som voksne i 1913 og beskriver og deler med hverandre en del av at deres erotiske eventyr, tildels eksplisitt seksuelle fortellinger. Moore skrev fortellingen og Gebbie illustrerte den. Fortellingen ble fullført i 2006. I mellomtiden skapte hun og Moore *Cobweb*, en humoristisk serie med klare erotiske overtoner om en mystisk maskert heltinne og hennes kvinnelige assistent. Cobweb opptrådte i tolv utgaver av antologien *Tomorrow Stories* mellom 1999 og 2002.

Den 12. mai 2007 giftet Gebbie seg med Moore.

## Bibliografi
Egne tegneserietitler omfatter:
**Fresca Zizis* (Last Gasp Publishing, 1977)
**[[Lost Girls]]* (med forfatter Alan Moore, Top Shelf Productions, 2006, ISBN 1-891830-74-0)

### Antologier
Serier i tegneserieanologier:
* *Cobweb* (med Alan Moore, in *Tomorrow Stories* #1-8, America's Best Comics/Wildstorm, 1999-2002)
**Heartbreak Hotel*
**Strip AIDS*
* *The Cockpit*  (i *Wet Satin* #1, Last Gasp Publishing)
* *My Three Swans* (i *Young Lust* #6 (Last Gasp Publishing)
**[[Wimmen's Comix]]* #4-7 (Last Gasp Publishing)
**Anarchy* (Last Gasp Publishing)

## Referanser


## Eksterne lenker
* 
* 
*  Melinda Gebbie hos Grand Comics Database
*  Melinda Gebbie hos Comic Book DB
*  Melinda Gebbie hos Lambieks *Comiclopedia*
*  Wimmen's Comix hos Lambieks *Comiclopedia*

Intervjuer:
*  Lost Girls artist Melinda Gebbie, SuicideGirls.com, 6. juni 2006
*  Melinda Gebbie Interview hos ReadySteadyBook, 11. september 2006